21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 373 της 11/16 Ιουν. 1975 (ΦΕΚ Α΄ 116) Περί καταργήσεως και συστάσεως θέσεων Ιατρικού Νοσηλευτικού και Υπηρετικού Προσωπικού παρά τω Ε.Μ. Πολυτεχνείω. Έχοντες υπ’ όψει: 1)τας διατάξεις : α)των άρθρων 31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)των άρθρων 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την γνώμην της Συγκλήτου του Ε.Μ. Πολυτεχνείου την διατυπωθείσαν κατά την συνεδρίαν αυτής της 10.3.1972, 3)την υπ’ αριθ. 362/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1. 1.Η παρά τω Ταμείω Νοσηλείας Σπουδαστών του Ε.Μ. Πολυτεχνείου υφισταμένη θέσις Ιατρού καταργείται. Προσωπικό Εθνικού Μετσόβιου Πολυτεχνείου 31.Γ.ζ.19-21 2.Συνιστώνται παρά τω Εθνικώ Μετσοβίω Πολυτεχνείω και εις βάρος της ιδιαιτέρας περιουσίας αυτού δύο (2) θέσεις Ιατρών επί συμβάσει ιδιωτικού δικαίου αορίστου χρόνου. 3.Ως ειδικά τυπικά προσόντα διορισμού εις τας ανωτέρω θέσεις ορίζονται: Πτυχίον Ιατρικής Σχολής Πανεπιστημίου της ημεδαπής ή ισοτίμου Σχολής της αλλοδαπής ειδικότητος Παθολόγου και πενταετής άσκησις του Ιατρικού Επαγγέλματος εις την ειδικότητα ταύτην. Άρθρον 2. 1.Η παρά τω Ταμείω Νοσηλείας Σπουδαστών του Ε.Μ. Πολυτεχνείου υφισταμένη θέσις Νοσοκόμου καταργείται άμα τη καθ’ οιονδήποτε τρόπον κενώσει αυτής. 2.Συνιστάται παρά τω Ε.Μ. Πολυτεχνείω και εις βάρος της ιδιαιτέρας περιουσίας αυτού κλάδος Νοσοκόμων Β΄ Κατηγορίας ανήκων εις το διοικητικόν προσωπικόν και περιλαμβάνων δύο (2) θέσεις επί βαθμοίς 10ω-6ω. 3.Ως ειδικόν τυπικόν προσόν διορισμού εις τας θέσεις του κλάδου τούτου ορίζεται το πτυχίον ανεγνωρισμένης Σχολής Νοσοκόμων μονοετούς φοιτήσεως. Άρθρον 3. 1.Η παρά τω Ταμείω Νοσηλείας Σπουδαστών του Ε.Μ. Πολυτεχνείου υφισταμένη θέσις κλητήρος καταργείται. 2.Συνιστάται παρά τω Ε.Μ. Πολυτεχνείω και εις βάρος της ιδιαιτέρας περιουσίας αυτού μία θέσις του Κλάδου Επιστασίας αυτού επί βαθμοίς 12ω-9ω. 3.Ως τυπικόν προσόν διορισμού εις την θέσιν ταύτην ορίζεται το απολυτήριον Δημοτικού Σχολείου. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Πρ. Διατάγματος. (Μετά την σελ. 344,04(α) σελ. 344,05 Τεύχος 618-Σελ. 67 